SUDERINTA PATVIRTINTA

Stebėtojų tarybos posėdžio VšĮ Joniškio pirminės

2019 m. sausio 30 d. sveikatos priežiūros centro

protokolu Nr. Nr. T7-2 direktoriaus 2019 m. sausio 30 d.

įsakymu Nr. V-9

**VIEŠOSIOS ĮSTAIGOS JONIŠKIO PIRMINĖS SVEIKATOS PRIEŽIŪROS CENTRO DARBUOTOJŲ DARBO APMOKĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Viešosios įstaigos Joniškio pirminės sveikatos priežiūros centro (toliau – Įstaiga) darbuotojų darbo apmokėjimo tvarkos aprašas (toliau – Aprašas) nustato darbuotojų pagrindinio darbo užmokesčio pastoviosios dalies, kintamosios dalies nustatymo kriterijus, priemokų, priedų bei vienkartinių piniginių išmokų mokėjimo sąlygas ir tvarką.

2. Aprašas parengtas vadovaujantis Lietuvos Respublikos darbo kodeksu, Lietuvos Respublikos sveikatos priežiūros įstaigų įstatymu, Lietuvos Respublikos ligos ir motinystės socialinio draudimo įstatymu, Lietuvos Respublikos sveikatos apsaugos ministro 2014 m. lapkričio 25 d. įsakymu Nr. V-1228 ,,Dėl valstybės ir savivaldybių viešųjų asmens sveikatos priežiūros įstaigų sveikatos priežiūros ir farmacijos paslaugas teikiančių darbuotojų (išskyrus vadovų ir jų pavaduotojų) darbo užmokesčio nustatymo kriterijų patvirtinimo“, 2018 m. rugpjūčio 31 d. Nr. 2/S-133 patvirtinta Lietuvos nacionalinės sveikatos sistemos šakos kolektyvine sutartimi ir Lietuvos Respublikos valstybės ir savivaldybių įstaigų darbuotojų darbo apmokėjimo įstatymu.

3. Apraše naudojamos sąvokos:

3.1. **darbuotojas ar sveikatos priežiūros specialistas** (toliau – darbuotojas) – suprantamas taip, kaip tai apibrėžia LR Darbo kodeksas ir kiti teisės aktai;

3.2. **darbo užmokestis** – visos darbuotojo pajamos, gaunamos už darbą, atliekamą pagal darbo sutartį su Įstaiga, t. y. pagrindinis darbo užmokestis (pastovioji ir kintamoji dalis), priedai, priemokos ir vienkartinės piniginės išmokos.

3.3. **darbo užmokesčio bazinis dydis –** bazinis dydis prilyginamas kiekvienų praėjusių metų Lietuvos Respublikos Vyriausybės nustatytai minimaliai mėnesinei algai (MMA) pradedant skaičiuoti nuo 2018 m. sausio 1 d. patvirtintos MMA (indeksuotas 1,289 karto), kurios pagrindu skaičiuojama pagrindinė (pastovioji) darbo užmokesčio dalis.

4. **Ligos išmoka** – už 2 pirmąsias ligos dienas moka darbdavys **75,00 proc.** išmokos gavėjo vidutinio darbo užmokesčio, apskaičiuoto Vyriausybės nustatyta tvarka.

5. **Minimali mėnesinė alga** – Lietuvos Respublikos Vyriausybės nustatyta minimali mėnesinė alga (toliau – MMA).

6. Darbuotojams, kurių darbo sutartyje nurodoma LR Vyriausybės nustatyta MMA, bazinis algos dydis ir pastovios dalies koeficientas netaikomas.

**II SKYRIUS**

**ĮSTAIGOS VADOVO PAVADUOTOJO DARBO UŽMOKESČIO APSKAIČIAVIMAS**

7. Įstaigos vadovo mėnesinės algos pastoviosios dalies dydį nustato dalininkas bei steigėjas – Joniškio rajono savivaldybės meras, vadovaudamasis Lietuvos Respublikos sveikatos priežiūros įstaigų įstatymo nuostatomis. Vadovo mėnesinės algos kintamosios dalies dydis priklauso nuo praėjusių kalendorinių metų įstaigos veiklos finansinių rezultatų ir nustatomas vieniems metams. Įstaigos veiklos finansinių rezultatų vertinimo kiekybinius ir kokybinius rodiklius bei vadovaujančiųjų darbuotojų mėnesinės algos kintamosios dalies nustatymo aprašą tvirtina LR sveikatos apsaugos ministras. Visais atvejais mėnesinės algos kintamosios dalies dydis negali viršyti 40 procentų vadovaujančiam darbuotojui nustatytos mėnesinės algos pastoviosios dalies dydžio. Kintamosios dalies procentus skiria bei tvirtina rajono savivaldybės meras.

8. Vadovo pavaduotojo mėnesinės algos pastovios dalies dydis nustatomas 20procentų mažesnis už įstaigos vadovui nustatytą mėnesinės algos pastoviosios dalies dydį. Pavaduotojo mėnesinės algos kintamosios dalies dydis priklauso nuo praėjusių metų veiklos rezultatų ir nustatomas vieniems metams. Mėnesinės algos kintamosios dalies dydis negali viršyti 40 procentų nustatytos mėnesinės algos pastovios dalies dydžio. Vadovo įsakymu yra skiriamas pavaduotojo pastoviosios ir kintamos algos dydis.

**III SKYRIUS**

**ĮSTAIGOS DARBUOTOJŲ KATEGORIJOS IR PASTOVIOSIOS DARBO UŽMOKESČIO DALIES KOEFICIENTAI**

9. Vadovaudamasi 2014 m. lapkričio 25 d. LR sveikatos apsaugos ministro įsakymu Nr. V-1228 „Dėl valstybės ir savivaldybių viešųjų asmens sveikatos priežiūros įstaigų sveikatos priežiūros ir farmacijos paslaugas teikiančių darbuotojų (išskyrus vadovų ir jų pavaduotojų) darbo užmokesčio nustatymo kriterijų patvirtinimo aprašo“ 5 punktu, įstaigos vadovas nustato pagrindinio darbo užmokesčio pastoviosios dalies koeficientų intervalus, pagal pareigybes (1 lentelė):

**1 Lentelė.** Pagrindinio darbo užmokesčio pastoviosios dalies koeficientai.

|  |  |  |  |
| --- | --- | --- | --- |
| **Kategorija** | **Kategorijos charakteristika** | **Pareigybės** | **Pastoviosios dalies darbo užmokesčio koeficientų intervalai** |
| I | Darbuotojai, kuriems profesijai įgyti būtinos 5-6 metų vientisos studijos universitete ir medicinos ar odontologijos internatūra. | Šeimos gydytojas | 2,80-4,80 |
| Vidaus ligų gydytojas | 2,80-4,80 |
| Vaikų ligų gydytojas | 2,50-4,50 |
| Akušeris – ginekologas | 3,50-5,50 |
| Gydytojas chirurgas | 4,00-6,00 |
| Gydytojas odontologas | 2,50-5,50 |
| II | Darbuotojai, kuriems profesijai įgyti būtinos bakalauro studijos. | Vyriausiasis buhalteris | 2,50-4,50 |
| III | Darbuotojai, kuriems profesijai įgyti būtinas ne žemesnis kaip aukštesnysis išsilavinimas ar specialusis vidurinis, įgytas iki 1995 m. | Slaugos administratorius | 2,00-3,00 |
| Bendrosios praktikos slaugytojas | 1,30-2,50 |
| Gydytojo odontologo padėjėjas | 1,30-2,50 |
| Burnos higienistas | 1,30-2,50 |
| Akušeris | 1,30-2,50 |
| Masažuotojas | 1,30-2,30 |
| Sveikatos statistikas | 1,30-2,30 |
| Medicinos registratorius | 1,30-2,0 |
| Laboratorinės diagnostikos specialistas | 1,30-2,50 |
| Buhalteris | 1,50-3,50 |
| Viešųjų pirkimų specialistas | 2,00-3,00 |
| Administratorius | 1,50-2,50 |
| IV | Darbuotojai, kuriems profesijai įgyti pakanka mažiau kaip 3 metų profesinio rengimo. | Elektrikas | 1,1-1,5 |
| Vairuotojas-ūkvedys | 1,4-1,8 |
| Vairuotojas | 1,1-1,5 |

10. Pastovioji darbo užmokesčio dalis darbuotojui apskaičiuojama bazinį dydį dauginant iš darbuotojui nustatyto pastoviosios užmokesčio dalies koeficiento. Konkretų pagrindinio atlyginimo pastoviosios dalies darbo užmokesčio koeficientą darbuotojui nustato Įstaigos vadovas, atsižvelgdamas į darbo pobūdį, darbų mastą, darbų sudėtingumą ir poreikį tam tikro specialisto. Individualus kiekvieno darbuotojo pagrindinis atlyginimas sulygstamas darbo sutartyje.

**IV SKYRIUS**

**PAGRINDINIO DARBO UŽMOKESČIO KINTAMOSIOS DALIES MOKĖJIMAS**

11. Pagrindinio darbo užmokesčio kintamoji dalis sveikatos priežiūros paslaugas teikiantiems darbuotojams nustatoma atsižvelgiant į šiuos kriterijus:

11.1. skatinamųjų pirminės asmens sveikatos priežiūros paslaugų vykdymo rezultatus (iki 40 procentų nuo gautų pajamų už šias paslaugas);

11.2. prevencinių programų vykdymo rezultatus (iki 40 procentų nuo gautų pajamų už šias paslaugas);

11.3. ambulatorinių slaugos paslaugų namuose suteikimo kiekio (iki 40 procentų nuo gautų pajamų už šias paslaugas);

11.4. mokamų asmens sveikatos priežiūros paslaugų vykdymo rezultatus (iki 20 procentų nuo gautų pajamų už šias paslaugas);

11.5. darbo sudėtingumą (atsakomybę) (iki 0,5 proc. (iš jos 60 proc. gydytojui chirurgui ir 40 proc. bendrosios praktikos slaugytojai) nuo pirminės ambulatorinės asmens sveikatos priežiūrai gaunamos sumos iš PSDF biudžeto);

11.6. už gerus darbo rezultatus (gydytojams odontologams, gydytojų odontologų padėjėjams, burnos higienistui) (iki 40 procentų iš PSDF gautos sumos). Gerų pirminės odontologinės asmens sveikatos priežiūros rezultatų rodiklis – vaikų dantų profilaktinių tikrinimų intensyvumas.

12. Vyriausiajam buhalteriui pagrindinio darbo užmokesčio kintamoji dalis nustatoma vieniems metams, atsižvelgiant į darbuotojo indėlį Įstaigos veiklos kiekybinių ir kokybinių rodiklių pasiekimus, ir negali viršyti Įstaigos vadovui nustatyto mėnesinė algos kintamosios dalies dydžio.

13. Slaugos administratoriui pagrindinio darbo užmokesčio kintamoji dalis nustatoma vieniems metams, atsižvelgiant į darbuotojo indėlį Įstaigos veiklos kiekybinių ir kokybinių rodiklių pasiekimus. Kintamosios dalies dydis negali viršyti 15 proc. pagrindinio darbo užmokesčio pastoviosios dalies dydžio.

14. Kitų darbuotojų (administratoriaus, buhalterio, viešųjų pirkimo specialisto, elektriko, med. registratoriaus, vairuotojo-ūkvedžio, vairuotojo) pagrindinio darbo užmokesčio kintamosios dalies dydis priklauso nuo praėjusių metų veiklos vertinimo pagal darbuotojui nustatytas metines užduotis, siektinus rezultatus ir jų vertinimo rodiklius. Darbuotojui metines užduotis ir siektinus rezultatus nustato Įstaigos vadovas. Visais atvejais kintamosios dalies dydis negali viršyti 10 proc. pagrindinio darbo užmokesčio pastoviosios dalies dydžio.

1. Pagrindinio darbo užmokesčio kintamoji dalis nustatoma vadovo įsakymu kalendoriniams metams.

16. Pagrindinio darbo užmokesčio kintamąją dalį procentais nustato Įstaigos vadovas atsižvelgdamas į finansines įstaigos galimybes.

17. Pagrindinio darbo užmokesčio kintamąją dalį galima pakeisti ar panaikinti Įstaigos vadovo įsakymu, nepasibaigus nustatytam terminui šiais atvejais:

17.1. išnykus skyrimo pagrindui;

17.2. viršijus darbo užmokesčio fondą;

17.3. pablogėjus darbuotojo darbo rezultatui;

17.4. darbuotojui netinkamai vykdant pareigas.

**V SKYRIUS**

**PRIEDŲ, PRIEMOKŲ IR VIENKARTINIŲ PINIGINIŲ IŠMOKŲ MOKĖJIMAS**

18. Priedai gali būti mokami:

18.1. už vadovaujamąjį darbą (filialų ir padalinių vadovams, vyresniosioms slaugytojoms);

18.2. už reikšmingą įtaką geriems įstaigos veiklos rezultatams;

18.3. už darbą su studentais, rezidentais;

18.4. už laikinai nesančio darbuotojo funkcijų vykdymą iki 30 proc. (nurodant už kokį laikotarpį ir už kokias laikinai nesančio darbuotojo funkcijas mokamas priedas);

18.5. už suteiktų konsultacijų, aptarnautų pacientų skaičių, atsižvelgiant į padidėjusį darbo krūvį (ūmių ligų atvejų ir t.t.);

18.6. atsižvelgiant į atitinkamų specialistų poreikį savivaldybėje;

18.7. šeimos gydytojams, vidaus ligų gydytojams, vaikų ligų gydytojams už prisirašiusių apdraustųjų privalomuoju sveikatos draudimu gyventojų skaičių;

19. Priedus nustato Įstaigos vadovas atsižvelgdamas į finansines įstaigos galimybes, ir ne ilgiau kaip iki kalendorinių metų pabaigos.

20. Priemokos mokamos už papildomą darbą ar papildomų pareigų ar užduočių vykdymą.

21. Priemokos dydį nustato Įstaigos vadovas, atsižvelgdamas į finansines Įstaigos galimybes.

22. Priedų ir priemokų suma negali viršyti 80 proc. nustatyto pagrindinio darbo užmokesčio pastoviosios dalies dydžio.

23. Priedus galima pakeisti arba panaikinti nepasibaigus nustatytam terminui šiais atvejais:

23.1. išnykus priedo skyrimo pagrindui;

23.2. jei pablogėja darbuotojo darbo rezultatai;

23.3. už pagrįstas pretenzijas, skundus ir pastabas;

23.4. viršijus darbo užmokesčio fondą.

24. Vienkartinės piniginės išmokos gali būti mokamos Įstaigos vadovo įsakymu šiais atvejais:

24.1. už labai gerą darbuotojų darbą kalendoriniais metais;

24.2. jubiliejinių sukakčių proga;

24.3. metinių švenčių bei medicinos darbuotojų minėjimo dienos proga;

24.4. darbuotojų ligos (kai materialinė būklė sunki), šeimos narių (sutuoktinio, vaiko (įvaikio), motinos, tėvo (įmotės, įtėvio)) mirties, stichinės nelaimės ar turto netekimo atvejais, išmoka skiriama pateikus išmokos pagrįstumą patvirtinančius dokumentus.

25. Vienkartinių piniginių išmokų dydis nustatomas atskiru Įstaigos vadovo įsakymu, atsižvelgiant į finansines Įstaigos galimybes ir suderinus su Darbo taryba arba su darbdavio lygmeniu veikiančia profesine sąjunga.

26. Esant sunkiai įstaigos ekonominei padėčiai, vienkartinės piniginės išmokos gali būti nemokamos.

**VI SKYRIUS**

**DARBO UŽMOKESČIO MOKĖJIMO TVARKA IR TERMINAI**

27. Įstaigos darbuotojams darbo užmokestis mokamas ne rečiau kaip du kartus per mėnesį, kiekvieno mėnesio 4-6 ir 20-22 dienomis. Vieną kartą per mėnesį darbo užmokestis gali būti mokamas tik darbuotojui pateikus prašymą raštu. Konkretus darbo užmokesčio mokėjimo terminas nustatomas darbo sutartyje.

28. Darbo užmokestis Įstaigos darbuotojams išmokamas pervedant jį į darbuotojo raštiškame prašyme nurodytą banko sąskaitą.

29. Visi Įstaigos darbuotojai gali peržiūrėti savo darbo užmokesčio atsiskaitymo lapelius. Atsiskaitymo lapelius išduoda vyr. buhalteris arba darbuotojui pageidaujant persiunčiami į jo asmeninį elektroninį paštą. Į atsiskaitymo lapelius įrašomos darbuotojui apskaičiuotos, išskaičiuotos ir išmokėtos sumos.

30. Atostoginiai išmokami ne vėliau kaip paskutinę darbo dieną prieš kasmetinių atostogų pradžią, jeigu darbuotojas raštu nepareiškė kito pageidavimo.

31. Įstaigos darbuotojams, kurie kelia kvalifikaciją pagal privalomą kvalifikacijos tobulinimą, būtiną atliekamai darbo funkcijai, kuriems teisės aktų nustatyta tvarka privaloma išklausyti nustatytą skaičių valandų kvalifikacijos tobulinimui, atsitraukus nuo darbo, mokamas vidutinis darbuotojo darbo užmokestis.

**VII SKYRIUS**

**BAIGIAMOSIOS NUOSTATOS**

32. Įstaigos darbuotojų darbo apmokėjimo Aprašas tvirtinamas, keičiamas, papildomas Įstaigos vadovo įsakymu, suderinus su stebėtojų taryba ir įstaigos Darbo taryba arba su darbdavio lygmeniu veikiančia profesine sąjunga.

33. Aprašas įsigalioja nuo 2019 m. sausio 1 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_